**דנה זרמון** (נולדה ב-22 בנובמבר 1992) היא יוצרת תוכן ואשת עסקים בתחומי הלייף סטייל והאופנה, דוגמנית, ומנחה ישראלית. השתתפה בתוכנית הדוקו-ריאליטי "itgirls" בהוט.

ביוגרפיה
--------

דנה זרמון נולדה וגדלה בשכונת רמת אביב שבתל אביב. אביה הוא הפרסומאי ואיש העסקים אילון זרמון, ואמה היא הפרסומאית והאמנית דרורית ברזילי. אביה החורג הוא השחקן גיא לואל. לה אחות צעירה מנישואיהם הראשונים של הוריה, ושתי אחיות-למחצה מנישואיהם השניים של הוריה. למדה בבית ספר אליאנס תל אביב.

שירתה בצה"ל כמש"קית ת"ש במודיעין ובחטיבת ביסלמ"ח.

בעלת תואר ראשון בפסיכולוגיה מהמרכז הבינתחומי הרצליה, שבו למדה בשנים 2013–2017.

קריירה
------

ב-2014 פתחה את הבלוג "dandy-z" המתמקד באופנה ובלייף סטייל. בשנים 2015–2017 שודרו שלוש עונות של "איט גירלז" בהוט בידור ישראלי. זרמון ביחד עם שלוש נשים פתחה בלוג אופנה[דרושה הבהרה].

ב-2017 הנחתה את "לפני הקול", התוכנית המלווה את תוכנית המציאות The Voice ישראל.
בקיץ 2017 השתתפה יחד עם ארוסה גיא ביטון בתוכנית "זוג מנצח VIP" ששודרה בערוץ 10. הנחתה פינות אורח רבות בערוץ 2, פינה קבועה בתוכנית "המהפך" בשידורי קשת ("מהפכונים בחמש דקות", 2016) ופינה קבועה בHOT בידור ישראלי.

זרמון בדיון על האינסטגרם בוועידת המשפיעים של חברת החדשות, 2018
עבדה בשיתופי פעולה עם מותגים רבים, בהם המותגים הבינלאומיים טרסמה (Tresemme), פנדורה, סמסונג ומותגים ישראלים כמו קניון רמת אביב, רנואר, הוט מובייל ושימשה כפרזנטורית של קניון עזריאלי ראשונים, וחברת הסלולר ווי פון (We4G). בנוסף, עיצבה ויצרה קולקציות בתחום האיפור (לחברת פלורמר) ובתחום התכשיטים (למעצבת אפרת קסוטו) שנשאו את שמה.

הופיעה על שערי כתבי העת "פנאי פלוס", "מעריב לנוער", "בלייזר", "את" והמוספים "זמנים מודרניים" ו"זמנים בריאים" של העיתון "ידיעות אחרונות".

מארגנת הפקות אופנה למגזינים ואחראית סטיילינג אופנה בפרסומות.

בדצמבר 2017 פתחה את "אינסטקדמי" (Instacademy) – קורס לימודי בתקשורת ומיתוג בעולם הרשתות החברתיות, בדגש על אינסטגרם. מעבירה הרצאות אורח על רשתות חברתיות וסטיילינג בשנקר, בבית הספר המעשי למקצועות המדיה, MAKE, בשיתוף שידורי קשת ובתיכונים ברחבי ישראל.

בשנת 2020 החלה להנחות את התכנית "MyStory" בערוץ 24, שעוסקת בפעילויות באינסטגרם.

חיים אישיים
-----------

זרמון נשואה לגיא ביטון, איש עסקים בתחום הנדל"ן. מתגוררים ברמת אביב שבתל אביב, ולהם בן.

קישורים חיצוניים
----------------

ויקישיתוף מדיה וקבצים בנושא **דנה זרמון** בוויקישיתוף
* 

* אתר האינטרנט הרשמי של דנה זרמון

* אתר האינטרנט הרשמי של דנה זרמון
* דנה זרמון, ברשת החברתית פייסבוק

* דנה זרמון, ברשת החברתית אינסטגרם

* דנה זרמון, במיזם "אישים" לתיעוד היצירה הישראלית

* דנה זרמון, במסד הנתונים הקולנועיים IMDb (באנגלית)
* אתר האופנה של זרמון
* טל גלעדי, ‏"כבר לא שואלים אותי מה שלומי, שואלים אותי רק אם אני בהיריון", באתר ‏מאקו‏‏, ‏21 ביוני 2018‏
* יפעת מנהרדט, דנה זרמון חושפת את המחלה הכרונית שהרסה לה את ירח הדבש, באתר Xnet‏, 20 באוגוסט 2018
* תמר ריפל, ‏דנה קמה, באתר ישראל היום, 28 במרץ 2019
* דליה בן ארי, דנה זרמון: "אני לא צריכה ללמוד משחק, אני שחקנית מלידה", באתר את, 5 באוגוסט 2019
* לירון שמם, ‏אני מראה את הג'ינס שלא נסגר עליי. יצרתי שיח לא ממומן, באתר ‏מאקו‏‏, ‏26 בינואר 2023‏

הערות שוליים
------------

1. ↑  איתי יעקב, בארון של דנה זרמון: "אני חושבת שכסף יכול להקטין את המחשבה", באתר Xnet‏
2. 1 2  גבי בר־חיים, גבי בר־חיים, אם הייתי מעלה את הסרטון עם העירום בכוונה הייתי יושבת זקוף ולא עם הכרס בחוץ, אבו־עגילה וציצים עצובים, באתר ynet, 4 באפריל 2018
3. 1 2 3 4 5 6 7 8 9  סמדר שיר, "מציגים אותי כפקאצה שאבא נתן לה הכל. והוא באמת נתן", באתר ynet, 7 באוגוסט 2016
4. 1 2 3  ליאת קציר, ריאיון עם דנה זרמון, בעיתון מעריב לנוער, 30 באוגוסט 2017
5. ↑  בעקבות הופעתה בתוכנית "איט גירל", הבלוג עבר את החצי מיליון עוקבים
6. ↑  לי-אור אברבך, ‏"היום לא מספיק רק לראות, צריך תופעה, itgirls זו תופעה", באתר גלובס, 27 באוגוסט 2015
7. ↑  שרי מקובר-בליקוב, כוח אדל, באתר ynet, 30 בנובמבר 2016
8. ↑  "לפני הקול", באתר אישים
9. ↑  רוצות להיות דנה זרמון? כי היא פותחת בית ספר, באתר וואלה!‏, 27 בנובמבר 2017
10. ↑  דנה זרמון מלמדת איך לעשות כסף מתמונות בבגד הים, באתר חדשות 13 (לשעבר ערוץ עשר), 18 בדצמבר 2017
11. ↑  עדן יואל, ‏שנת הממון: למה כל הסלבס פתחו עסקים?, באתר ‏מאקו‏‏, ‏14 בדצמבר 2017‏
12. ↑  זה מה שגרם לדנה זרמון להתבלבל באמצע צילומים, באתר ‏מאקו‏‏, ‏21 בינואר 2020‏